BODOLAND रादाब बाक्सा 25 सेप्टेमबर 2021: बाक्सा जिल्लानि 22 नं कक्लाबारी बियाबनि रामपक्रिनिफ्राय सानजा हरिसिंगा थांग्रा लामानि गेजेराव थानाय पटा दैसायाव हरिसिंगा गामिनि राइजो राजाफोरा हान्था मेला राहानि थाखाय औवानि दालां बानायदों । मिथिनो मोननाय बादिब्ला 1982 माइथायनि फ्रायनो बे गामिनि सुबुंफोरा हरिसिंगा गामि महरै गाइसननानै दिनैसिम राइजो जाबोदों । आसाम सरकार आरो बि टि सि सरकारा दिनैसिमबो बे गामिनि राइजोफोरनो थांलाइ फैलाय राहानि थाखाय नाइसनबोआखै । थेवब्लाबो गामिनि राइजो राजाफोरा बोसोरफ्रोमबो थांलाइ फैलाइ राहानि थाखाय औवानि दालां बानायनानै दैमाखौ बारबोदों । दिनैबो बे दैमानि सायाव थाखानाय गोजाम दालांआ थांनाय साननैसो सिगां बाइलांनायलाइ गामिनि राइजोफोरा 50 रोजासो रां खरसा खालामनानै खौसेयै औवानि दालां बानायनायाव मुखुब जादों । लोगोसे बि टि आर खुंथाइखौ थाबैनो राइजो राजानि सुबिदानि थाखाय दालां गंसे लुफुंनानै होनो खावलायदों ।